CELEX: 32002D0887
Language: ro
Date: 2002-11-08 00:00:00
Title: Decizia Comisiei din 8 noiembrie 2002 de autorizare a derogărilor la anumite dispoziții din Directiva 2000/29/CE a Consiliului pentru plantele de Chamaecyparis Spach, Juniperus L. și Pinus L. originare din Japonia și a căror creștere este inhibată natural sau artificial [notificată cu numărul C(2002) 4348]

03/Volumul 45
            
            
               RO
            
            
               Jurnalul Ofícial al Uniunii Europene
            
            
               130
            
         32002D0887
   
               L 309/8
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 8 noiembrie 2002
   de autorizare a derogărilor la anumite dispoziții din Directiva 2000/29/CE a Consiliului pentru plantele de Chamaecyparis Spach, Juniperus L. și Pinus L. originare din Japonia și a căror creștere este inhibată natural sau artificial
   [notificată cu numărul C(2002) 4348]
   (2002/887/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate de organisme dăunătoare plantelor sau produselor din plante și împotriva răspândirii lor în Comunitate (1), astfel cum a fost modificată ultima dată prin Directiva 2002/36/CE a Comisiei (2), în special articolul 15 alineatul (1),
   având în vedere solicitarea prezentată de Regatul Unit,
   întrucât:
   
               (1)
            
            
               În temeiul Directivei 2000/29/CE, plantele de Chamaecyparis Spach, Juniperus L. și Pinus L., cu excepția fructelor și semințelor, originare din țări ne-europene, nu trebuie în principiu să fie introduse în Comunitate. Cu toate acestea, Directiva 2000/29/CE acceptă derogări de la această regulă, cu condiția să se stabilească că nu există riscul introducerii de organisme dăunătoare.
            
         
               (2)
            
            
               Încă din 1993, derogări de la anumite dispoziții din Directiva 2000/29/CE pentru plantele de Chamaecyparis Spach, Juniperus L. și Pinus L. originare din Japonia au fost autorizate prin Decizia 93/452/CEE a Comisiei (3) pentru perioade limitate și dacă sunt îndeplinite anumite condiții. Aceasta constituie rezultatul schimbului de informații între Comisie și Japonia, care a permis Comisiei să stabilească că importul acestor plante nu comportă nici un risc de introducere de organisme dăunătoare, sub rezerva aplicării condițiilor specifice.
            
         
               (3)
            
            
               Dat fiind că circumstanțele care justifică autorizația sunt întotdeauna actuale și că nici o informație nouă nu justifică reexaminarea condițiilor specifice, este necesară prelungirea autorizației.
            
         
               (4)
            
            
               Ca urmare, este necesară autorizarea derogărilor pentru o perioadă limitată, dacă sunt îndeplinite anumite condiții.
            
         
               (5)
            
            
               Trebuie deci abrogată Decizia 93/452/CEE.
            
         
               (6)
            
            
               Autorizația acordată în conformitate cu prezenta decizie va fi revocată dacă se constată că aceste condiții în cauză nu sunt suficiente pentru prevenirea introducerii de organisme dăunătoare sau că acestea nu au fost respectate.
            
         
               (7)
            
            
               Măsurile prevăzute de prezenta decizie sunt în conformitate cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Statele membre sunt autorizate să prevadă derogări de la articolul 4 alineatul (1) din Directiva 2000/29/CE în ceea ce privește interdicțiile prevăzute la partea A punctul 1 din anexa III la prezenta directivă pentru plantele de Chamaecyparis Spach, Juniperus L. și Pinus L., cu excepția fructelor și semințelor, originare din Japonia.
   Pentru a beneficia de aceste derogări, în afara prevederilor, sau prin derogare de la prevederile stabilite de anexa I, de anexa II și la partea A secțiunea I punctul 43 din anexa IV la Directiva 2000/29/CE, plantele îndeplinesc condițiile menționate de anexa la prezenta decizie.
   Articolul 2
   Statele membre furnizează Comisiei și celorlalte state membre, înainte de 1 august 2003 și la 1 august 2004, informațiile privind cantitățile importate înaintea acestei date în temeiul prezentei decizii, precum și un raport tehnic detaliat al examinării și/sau testărilor efectuate pe plantele în cauză în timpul carantinei menționate la punctul 10 din anexă.
   Orice stat membru, altul decât statul membru importator, în care sunt introduse plantele, furnizează de asemenea Comisiei și celorlalte state membre, înainte de 1 august 2003 și la 1 august 2004, un raport tehnic detaliat al examinării și/sau al testărilor efectuate pe plantele introduse înaintea acestei date în timpul carantinei menționate la punctul 10 din anexă.
   Articolul 3
   Statele membre notifică Comisiei și celorlalte state membre toate cazurile în care loturile introduse pe teritoriul lor în sensul prezentei decizii s-au dovedit neconforme cu normele formulate în aceasta.
   Articolul 4
   Statele membre pot să aplice derogările menționate la articolul 1 plantelor importate în Comunitate în următoarele perioade:
   
               Plante
            
            
               Perioadă
            
         
               
                  Pinus:
               
            
            
               de la 1 ianuarie 2003 la 31 decembrie 2004
            
         
               
                  Chamaecyparis:
               
            
            
               de la 1 ianuarie 2003 la 31 decembrie 2004
            
         
               
                  Juniperus:
               
            
            
               de la 15 noiembrie 2002 la 31 martie 2003 șide la 1 noiembrie 2003 la 31 martie 2004
            
         Articolul 5
   Decizia 93/452/CEE se abrogă de la 1 ianuarie 2003.
   Articolul 6
   Prezenta decizie se aplică de la 15 noiembrie 2002.
   Articolul 7
   Prezenta decizie se adresează statelor membre.
   
      Adoptată la Bruxelles, 8 noiembrie 2002.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  JO L 116, 3.5.2002, p. 16.
   
      (3)  JO L 210, 21.8.1993, p. 29.
   
      ANEXĂ
      CONDIȚII SPECIFICE CARE SE APLICĂ PLANTELOR ORIGINARE DIN JAPONIA, BENEFICIIND DE DEROGAREA PREVĂZUTĂ LA ARTICOLUL 1 DIN PREZENTA DECIZIE
      1.   Plantele sunt plante cu creștere inhibată natural sau artificial din specia Chamaecyparis Spach, Juniperus L. sau Pinus L., fie aparținând în întregime speciei Pinus parviflora Sieb. & Zucc. (Pinus pentaphylla Mayr), fie plante grefate pe un subiect din specia Pinus, altul decât Pinus parviflora Sieb. & Zucc. În acest din urmă caz, port-altoiul nu trebuie să poarte nici un vlăstar.
      2.   Numărul total de plante nu depășește cantitățile care au fost stabilite de către statul membru importator, ținând seama de mijloacele disponibile pentru carantină.
      3.   Înainte de fi exportate în Comunitatea Europeană, plantele au fost cultivate, păstrate și crescute timp de doi ani consecutivi cel puțin în pepiniere înregistrate oficial, supuse unui sistem de control care face obiectul unei supervizări oficiale. Listele anuale ale pepinierelor înregistrate se pun la dispoziția Comisiei până la 31 octombrie în fiecare an. Aceste liste se transmit de îndată statelor membre. Acestea menționează numărul plantelor cultivate în fiecare pepinieră, în măsura în care acestea sunt considerate corespunzătoare pentru a fi expediate în Comunitate, prin respectarea condițiilor definite în prezenta decizie.
      4.   În ceea ce privește plantele de Juniperus, plantele din speciile Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. și Pyrus L., care au fost cultivate timp de doi ani înaintea expedierii lor în pepinierele pentru plante cu creștere inhibată natural sau artificial menționate anterior sau în proximitatea imediată a acestora, au fost supuse, de cel puțin șase ori pe an, la intervale potrivite, unui control vizând depistarea prezenței organismelor dăunătoare în cauză. În ceea ce privește plantele de Chamaecyparisși de Pinus, plantele din speciile Chamaecyparis Spach și Pinus L., care s-au cultivat în pepiniere pentru plante cu creștere inhibată natural sau artificial menționate anterior sau în proximitatea imediată a acestora, au fost supuse, de cel puțin șase ori pe an, la intervale potrivite, unui control oficial vizând depistarea prezenței de organisme dăunătoare în cauză.
      Organismele dăunătoare în cauză sunt următoarele:
      
                  (a)
               
               
                  pentru plantele de Juniperus:
                  
                              (i)
                           
                           
                              
                                 Aschistonyx eppoi Inouye;
                           
                        
                              (ii)
                           
                           
                              
                                 Gymnosporangium asiaticum Miyabe ex Yamada și G. yamadae Miyabe ex Yamada;
                           
                        
                              (iii)
                           
                           
                              
                                 Oligonychus perditus Pritchard și Baker;
                           
                        
                              (iv)
                           
                           
                              
                                 Popillia japonica Newman;
                           
                        
                              (v)
                           
                           
                              orice alt organism dăunător a cărui prezență nu este cunoscută în Comunitate;
                           
                        
            
                  (b)
               
               
                  pentru plantele de Chamaecyparis:
                  
                              (i)
                           
                           
                              
                                 Popillia japonica Newman;
                           
                        
                              (ii)
                           
                           
                              orice alt organism dăunător a cărui prezență nu este cunoscută în Comunitate;
                           
                        
            
                  (c)
               
               
                  pentru plantele de Pinus:
                  
                              (i)
                           
                           
                              
                                 Bursaphelenchus xylophilus (Steiner & Buehrer) Nickle et al.;
                           
                        
                              (ii)
                           
                           
                              
                                 Cercoseptoria pini-densiflorae (Hori & Nambu) Deighton;
                           
                        
                              (iii)
                           
                           
                              
                                 Coleosporium paederiae;
                           
                        
                              (iv)
                           
                           
                              
                                 Coleosporium phellodendri Komr;
                           
                        
                              (v)
                           
                           
                              
                                 Cronartium quercuum (Berk.) Miyabe ex Shirai;
                           
                        
                              (vi)
                           
                           
                              
                                 Dendrolimus spectabilis Butler;
                           
                        
                              (vii)
                           
                           
                              
                                 Monochamus spp. (ne-european);
                           
                        
                              (viii)
                           
                           
                              
                                 Peridermium kurilense Dietel;
                           
                        
                              (ix)
                           
                           
                              
                                 Popillia japonica Newman;
                           
                        
                              (x)
                           
                           
                              
                                 Thecodiplosis japonensis Uchida & Inouye;
                           
                        
                              (xi)
                           
                           
                              orice alt organism dăunător a cărui prezență nu este cunoscută în Comunitate.
                           
                        
            Din aceste controale trebuie să reiasă că plantele sunt imune la organismele dăunătoare menționate anterior. Plantele infestate se elimină. Plantele rămase trebuie să facă obiectul unui tratament eficace.
      5.   Depistarea organismelor dăunătoare în cauză, menționate la punctul 4, cu ocazia controalelor efectuate în conformitate cu punctul 4, face obiectul unei înregistrări oficiale, registrul trebuind să fie pus la dispoziția Comisiei, la cererea sa. Depistarea unuia dintre organismele dăunătoare specificate la punctul 4 atrage pentru pepinieră pierderea statutului prevăzut la punctul 3. Comisia este informată de îndată despre aceasta. În acest caz, înregistrarea se poate reînnoi numai anul următor.
      6.   Plantele destinate Comunității, în orice caz în perioada menționată la punctul 3:
      
                  (a)
               
               
                  sunt puse în ghivece, cel puțin pe durata aceleiași perioade, în ghivece plasate fie pe rafturi situate la cel puțin 50 centimetri de sol, fie pe un strat din beton impermeabil la paraziți, întreținut corect și apărat de resturi;
               
            
                  (b)
               
               
                  s-au dovedit imune, la controalele prevăzute la punctul 4, la organismele dăunătoare în cauză specificate la punctul 4 și nu au făcut obiectul măsurilor prevăzute la punctul 5;
               
            
                  (c)
               
               
                  dacă aparțin speciei Pinus L. în cazul unei grefe pe un subiect a unei specii Pinus, altul decât Pinus parviflora Sieb. & Zucc., utilizează un port-altoi provenit din surse recunoscute oficial ca material sănătos;
               
            
                  (d)
               
               
                  sunt identificate printr-o marcare distinctivă pentru fiecare plantă, notificată la serviciul oficial al protecției plantelor din Japonia, permițând identificarea pepinierei înregistrate și cunoașterea anului de punere în ghiveci.
               
            7.   Serviciul oficial al protecției plantelor din Japonia garantează posibilitatea de identificare a plantelor din momentul în care acestea părăsesc pepiniera până în momentul încărcării pentru export, prin sigilarea vehiculelor de transport sau prin alte măsuri corespunzătoare.
      8.   Plantele și mediul de cultură aderent sau asociat (denumit în continuare „material”) sunt însoțite de un certificat fitosanitar eliberat în Japonia în conformitate cu articolul 7 din Directiva 2000/29/CE, pe baza unei examinări prevăzute la articolul 6 din directiva menționată, cu incidență asupra condițiilor care sunt stabilite de aceasta, în special absența organismelor dăunătoare în cauză, precum și prevederile menționate la punctele 1-7.
      Certificatul cuprinde:
      
                  (a)
               
               
                  numele pepinierei sau pepinierelor înregistrate;
               
            
                  (b)
               
               
                  marcările menționate la punctul 6, în măsura în care acestea permit identificarea pepinierei înregistrate și anul punerii în ghiveci;
               
            
                  (c)
               
               
                  modalitățile ultimului tratament aplicat înainte de expediere;
               
            
                  (d)
               
               
                  la rubrica „Declarație suplimentară”, mențiunea „Prezentul lot este în conformitate cu normele definite în Decizia 2002/887/CE”.
               
            9.   Înaintea introducerii într-un stat membru, importatorul notifică fiecare introducere suficient de devreme organelor oficiale responsabile din statul membru în cauză, menționate în Directiva 2000/29/CE, precizând:
      
                  (a)
               
               
                  tipul materialului;
               
            
                  (b)
               
               
                  cantitatea;
               
            
                  (c)
               
               
                  data importului declarat;
               
            
                  (d)
               
               
                  locul oficial autorizat în care plantele vor fi păstrate în cursul carantinei la importul prevăzut la punctul 10.
               
            Importatorii sunt informați oficial, înaintea introducerii materialului, asupra normelor definite la punctele 1-12.
      10.   Înainte de a fi pus în liberă practică, materialul este supus unei carantine oficiale la import cu o durată nu mai mică de trei luni de vegetație reală în cazul plantelor de Pinusși de Chamaecyparisși pe durata unei perioade incluzând sezonul de vegetație activă de la 1 aprilie la 30 iunie în cazul plantelor de Juniperusși s-a dovedit imun, în cursul acestei carantine, la orice organism dăunător în cauză. Se acordă o atenție deosebită păstrării, pentru fiecare plantă, a mărcii prevăzute la punctul 6 litera (d).
      11.   Carantina la import prevăzută la punctul 10 este:
      
                  (a)
               
               
                  supravegheată de către organele oficiale responsabile ale statului membru în cauză și efectuată de un personal autorizat oficial și bine format, cu eventualul concurs al experților menționați la articolul 12 din Directiva 2000/29/CE și conform unei proceduri definite la articolul menționat;
               
            
                  (b)
               
               
                  efectuată într-un loc autorizat oficial, echipat cu instalații corespunzătoare și suficiente pentru a înăbuși organismele dăunătoare și pentru a trata materialul astfel încât să elimine orice risc de răspândire a organismelor dăunătoare;
               
            
                  (c)
               
               
                  efectuată pe fiecare unitate de material:
                  
                              (i)
                           
                           
                              prin examinare vizuală la sosire, apoi la intervale regulate, ținând seama de tipul de material și de stadiul său de dezvoltare atins pe durata carantinei și având drept obiect prezența organismelor dăunătoare sau a simptomelor cauzate de astfel de organisme;
                           
                        
                              (ii)
                           
                           
                              printr-o testare corespunzătoare privind orice simptom observat în cursul examinării vizuale, în vederea identificării organismelor dăunătoare care au cauzat aceste simptome.
                           
                        
            12.   Orice lot al cărui material nu s-a dovedit imun, în cursul carantinei la import menționate la punctul 10, la organismele dăunătoare în cauză este de îndată distrus sub supraveghere oficială.
      13.   Statele membre notifică Comisiei și celorlalte state membre orice contaminare cu organisme dăunătoare în cauză care s-a confirmat în cursul carantinei la import menționate la punctul 10. În acest caz, pepiniera coreeană respectivă își pierde statutul menționat la punctul 3. Comisia informează de îndată Japonia despre aceasta.
      14.   Orice material supus carantinei, menționată la punctul 10, la importul în statul membru importator care s-a dovedit imun, în timpul carantinei menționate, la organismele dăunătoare în cauză și care s-a menținut în condiții corespunzătoare, nu poate fi deplasat în interiorul Comunității decât atunci când s-a eliberat pașaportul fitosanitar menționat la articolul 10 din Directiva 2000/29/CE, în conformitate cu dispozițiile pertinente din directiva menționată și s-a stabilit la material, la ambalajul său sau la vehiculul care transportă materialul.
      Pașaportul fitosanitar menționat în primul paragraf conține denumirea țării de origine.